જ્યોતિ માટે આટલું જ પૂરતું નહોતું. તેના ભૂતપૂર્વ પતિનો અસલી ચહેરો ધીમે ધીમે તેની સામે ખુલતો ગયો. તેનો પતિ જ્યોતિ સાથે બળજબરીપૂર્વક શારીરિક સંબંધ બાંધતો હતો અને ગર્ભનિરોધક સાધનોનો ઉપયોગ કરતો નહોતો. તે જ્યોતિને ગર્ભનિરોધક ગોળી લેવા આગ્રહ કરતો હતો. આ અનુભવ વિશે તેઓ કહે છે કે, “કોન્ટ્રાસેપ્ટિવ પીલ લીધા પછી 10થી 15 મિનિટ વેઇટિંગ પીરિયડ હોય છે. પણ મારા પતિ રાહ જોવા તૈયાર નહોતા અને બળજબરીપૂર્વક મારી સાથે સંબંધ બાંધતા હતા.”